Vermy sinnelose deurtrekkultuur - Jou Geld | Solidariteit WêreldJou Geld | Solidariteit Wêreld
Tuis › Artikels › Vermy sinnelose deurtrekkultuur
Mense loop nie meer met kontant rond nie, grootliks omdat jy so maklik beroof kan word, maar ook omdat dit deesdae so gerieflik is om 'n winkel-, krediet-, tjek- of puntekaart heen en weer te trek.
Baie Suid-Afrikaners bevind hulle tans in die sogenaamde "deurtrekkultuur" en dit doen meer skade as goed.
Carla Oberholzer, skuldadviseur by DebtSafe sê: "Suid-Afrikaanse verbruikers wat hulle kaarte regs en links deurtrek meer en meer gate het om met té min geld toe te stop. Hulle kan nie wegskram van hierdie niedenkende deurtrekkultuur nie. Hierdie soort gedrag kan inderdaad ernstige skade aan iemand of hulle eie geliefdes se geestesgesondheid, fisiese welstand en finansiële welvaart aanrig".
Volgens 46% van die meer as 1 000 respondente wat DebtSafe se Finansiële Realiteit 2019-vraelys ingevul het, was hulle agterstallig met sekere terugbetalings. Die tipiese ooreenkomste waarmee hulle agterstallig was, het ingesluit winkelkrediet, soos klererekeninge (44%), kredietkaart of oortrokke fasiliteit (30%).
Old Mutual se Spaar- en Beleggingsmonitor vir 2019 het verklaar dat altesaam 29% mense hoofsaaklik 'n kredietkaart gebruik vir alledaagse uitgawes (kruideniersware en kos). Die primêre rede vir 67% van die verbruikers om 'n winkelkaart te gebruik, is om items nóú te kan koop omdat daar nie kontant daarvoor is nie, en dit dan mettertyd te probeer afbetaal. Dit is verseker 'n trek in die verkeerde rigting.
Afgesien van die finansiële skade wat verbruikers se skuld en deurtrekgedrag aanrig, kan dit ook ernstige skadelike gevolge vir verbruikers se geestelike en fisiese gesondheid inhou. 'n Verbysterende 56% respondente het in die opname aangedui dat finansiële spanning hulle algehele stresvlakke beïnvloed.
Voordat verbruikers hulself in ernstige skuldsituasies bevind of deel word van die sinnelose deurtrekkultuur moet hulle eerder die volgende vyf voorstelle in gedagte hou:
Gebruik slegs krediet indien dit absoluut noodsaaklik is.
Moenie krediet gebruik vir basiese lewenskoste soos brandstof en kruideniersware nie. Krediet moet eerder vir noodgevalle gebruik word.
Stel 'n maandelikse begroting op om seker te maak dat jy bewus is van die algehele finansiële prentjie, d.w.s. netto inkomste minus beleggings of spaargeld en uitgawes wat dan gelyk is aan 'n surplus- of minustotaal vir die res van die maand.
Uitgawes is nie veronderstel om jou inkomste te oorskry nie. Suid-Afrikaners moet nooit bo hulle bekostigbaarheidsvlakke leef nie want so kan hulle hulself in 'n erge skuldsituasie laat beland.
Wanneer dit by 'n winkel- of 'n kredietkaart kom – verbruikers moet die volle bedrag elke maand betaal om rente te vermy.
Indien verbruikers hulle wel in senutergende omstandighede bevind of slapelose nagte het oor hulle erge skuldsituasie, moet hulle hul situasie op 'n volhoubare wyse herstel. Hulle kan hulle finansiële beplanners of bankiers kontak, of hulle kan die Nasionale Kredietreguleerder kontak om te bepaal of skuldberading of -hersiening wel 'n goeie opsie is. Hierdie proses beskerm oorverskuldigde verbruikers en skep 'n rehabiliterende gees wat verdere oormatige kaarttrekke gedurende die proses verhoed.
Dit is tyd vir Suid-Afrikaners om terug te keer na hulle finansiële planne sodat hulle nie meer deel van die sinnelose deutrekkultuuris nie.
Herstel jou skuldsituasie deur een van DebtSafe se bekwame skuldadviseurs te kontak by info@debtsafe.co.za, of SMS jou naam na 30898 (gratis).